**Ministru kabineta noteikumu projekta “Noteikumi par garantijām lielajiem komersantiem, kuru darbību ietekmējusi Covid-19 izplatība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm | Ministru kabineta noteikumu projekta “Noteikumi par garantijām lielajiem komersantiem, kuru darbību ietekmējusi Covid-19 izplatība”projekts (turpmāk – MK Noteikumu projekts) paredz noteikt garantiju pieejamību komersantiem, kuru darbību ietekmējusi Covid-19 izplatība). MK Noteikumu projektā noteiktā atbalsta programma stāsies spēkā pēc tās saskaņošanas ar Eiropas Komisiju. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts izstrādāts saskaņā ar Attīstības finanšu institūcijas likuma 12.panta ceturto daļu, lai atbalstītu lielos komersantus, kuriem ir pagaidu grūtības, jo to darbību uz pārejošu laika posmu ir negatīvi ietekmējusi vīrusa Covid-19 izplatība, kā arī atbalstīt komersantus ar mērķi komersantu konkurētspējas atjaunošanai, saglabāšanai un veicināšanai, kā arī apgrozījuma, t.sk., eksporta palielināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Covid-19 izplatību pasaulē un ārkārtas situācijas izplatības sekām valstī (izsludināta ar Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu" un secīgi apstiprināta ar Covid-19 infekcijas izplatības seku pārvarēšanas likumu), valstī vērojama negatīva ietekme uz ekonomikas attīstību, kuras ilgums un apmēri vēl ir grūti prognozējami.Covid-19 krīzes ietekmes uz Latvijas uzņēmumiem risināšanai ir apstiprināti vairāki finanšu instrumenti, kurus īsteno akciju sabiedrība ”Attīstības finanšu institūcija Altum” (turpmāk – sabiedrība “Altum”):1) apgrozāmo līdzekļu aizdevumi:Ministru kabineta 2020.gada 19.marta noteikumi Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība”; 2) individuālās garantijas:Ministru kabineta 2020.gada 19.marta noteikumi Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība”; 3) portfeļgarantijas:Ministru kabineta 2020.gada 24.marta noteikumi Nr.155 “Grozījumi Ministru kabineta 2017.gada 5.septembra noteikumos Nr.537 “Noteikumi par portfeļgarantijām sīko (mikro), mazo un vidējo komersantu kreditēšanas veicināšanai””.4) tāpat īstermiņa eksporta kredītu garantiju jomā ir atļauts līdz 2020.gada 31.decembrim sniegt eksporta kredīta garantijas uzņēmumiem neatkarīgi no debitora valsts, saskaņā ar Ministru kabineta 2020.gada 14.aprīļa noteikumiem Nr.206 “Grozījumi Ministru kabineta 2016.gada 20.decembra noteikumos Nr.866 „Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām””.Atbilstoši Latvijas Bankas secinājumiem, apstrādes rūpniecība piedzīvos kritumu sākotnēji piegādes ķēžu pārtraukumu un sekojoša pieprasījuma sarukuma dēļ. Pieprasījuma pieaugums ir vērojams tikai atsevišķās šaurās jomās, tāpēc paredzams, ka nozarē cietīs gan uz iekšzemes noietu vērstie apstrādes rūpniecības uzņēmumi, gan eksports.COVID-19 izraisīta nedrošība un noteiktie ierobežojumi COVID-19 izplatības mazināšanai tirgos turpmākajos mēnešos krasi ietekmēs lielo komersantu ražošanas jaudu saglabāšanu un eksportspēju.Covid-19 krīzei ieilgstot un palielinoties neziņai par pasaules ekonomikas atgūšanās tempiem, plānotie investīciju projekti un to izstrāde varētu tikt atlikta, t.sk., ierobežotas finansējuma ar ilgu atmaksāšanas periodu pieejamības dēļ, tādējādi vēl vairāk samazinot ekonomiskās izaugsmes potenciālu.Ekonomikas ministrija sadarbībā ar nozaru pārstāvjiem un sadarbības partneriem identificējusi finanšu pieejamības trūkumu tādiem lielajiem eksportējošajiem uzņēmumiem, kas ir Latvijai ilgtermiņā stratēģiski svarīgi uzņēmumi (t.i., sniedz būtisku pienesumu Latvijas IKP un veido ieņēmumus, uz kuriem varam balstīt valsts nākotnes izaugsmi), kuru darbība tehnoloģiski ir ļoti grūti atjaunojama pēc dīkstāves vai jaudu samazināšanas, kuri nodarbojas ar konkurētspējīgu vai inovatīvu ražošanu un produkciju eksportē, kā arī IT pakalpojumus eksportējošus uzņēmumus, vai uzņēmumus ar lielu ietekmi tautsaimniecībā.Šobrīd Covid-19 individuālo garantiju (Ministru kabineta 2020.gada 19.marta noteikumi Nr.150) maksimālais apmērs ir 5 milj. euro, to var saņemt gan lielie, gan mazie un vidējie komersanti. Šajā programmā atbalsts tiek sniegts esošiem investīciju un līzinga darījumiem, kā arī jauniem vai esošiem apgrozāmiem līdzekļiem. Maksimālais garantijas apmērs ir 50%. Papildus arī sabiedrība “Altum” sniedz garantijas lielajiem komersantiem *de minimis* atbalsta shēmas ietvaros ar 80% garantiju, bet maksimālais garantijas apmērs ir 1,5 milj. euro, t.i., saņemot maksimālo *de minimis* atbalstu 200 000 euro. Šajā programmā ir ierobežots pieejamais finansējums.Lai atbalstītu dzīvotspējīgus komersantus nodrošināt nepārtrauktu saimniecisko darbību, saglabātu un palielinātu eksporta apjomus, kuriem ir radusies finansējuma nepieciešamība Covid-19 ietekmē, kā arī lai veicinātu kredītiestādes sniegt finansējumu gan investīciju, gan apgrozāmo līdzekļu veidā lielajiem komersantiem, tādējādi stabilizējot Latvijas ekonomisko aktivitāti, veicinot stratēģisku, nobriedušu un inovatīvu investīciju projektu “neiesaldēšanu” un tautsaimniecības izaugsmes potenciāla saglabāšanu, Ekonomikas ministrija sadarbībā ar sabiedrību “Altum” ir izstrādājusi garantiju programmu lielajiem komersantiem, kuru eksporta apjoms ir vismaz 30% no apgrozījuma un aizņēmējiem, kas pārceļ darbību uz Latviju no valsts ārpus Eiropas Ekonomiskās zonas vai uzsāk jaunu saimniecisko darbību Latvijā, plānotais eksporta apjoms turpmākajos divos gados ir vismaz 50% no apgrozījuma. Esošo procentuālo apjomu no apgrozījuma sabiedrība “Altum” var pārliecināties, pieprasot Valsts ieņēmuma dienesta Pievienotās vērtības deklarāciju, savukārt plānoto no Iesniedzēja biznesa plāna kredītiestādē. Jāatzīmē, ka ar lielajiem uzņēmumiem šajā MK Noteikumu projektā tiek saprasti komersanti, kas atbilst Eiropas Komisijas regulām par lielo komersantu definīciju (skat. MK Noteikumu projekta 4.3.punktu). Paredzēts, ka garantijas tiks sniegtas par šādiem kredītiestādes finanšu pakalpojumiem - aizdevums investīciju veikšanai; aizdevums apgrozāmo līdzekļu finansēšanai, t. sk., kredītlimiti (kredītlīnijas un overdrafti) un finanšu līzings, finanšu līzinga limiti. Garantijas piešķirs par jauniem un esošiem finanšu pakalpojumiem. Garantija sedz līdz 90 % no neatmaksātās finansējuma pamatsummas jauniem finanšu pakalpojumiem, savukārt par esošiem garantija tiks sniegta līdz 90 % no atliktās pamatsummas. Esošiem finanšu pakalpojumiem garantiju var piesaistīt, ja kredītiestāde atliek pamatsummas maksājumu vismaz par 12 mēnešiem un /vai pagarina termiņu, un tādā gadījumā par šo atlikto pamatsummu var saņemt sabiedrības “Altum” garantiju līdz maksimālajam termiņam, t.i., 8 gadiem (finansējuma apjomu, par kuru ir piešķirtas kredītbrīvdienas, piemērs – finansējuma līguma atlikums ir 100 000 euro un 5 gadi termiņš tiek atlikta pamatsumma uz vienu gadu, attiecīgi maksājumi kopsummā par 20 000 euro, tad garantija būtu 18 000 euro (90% no 20 000 euro). Finanšu pakalpojuma summa, ko sedz garantija, nepārsniedz 25 % no komersanta 2019.gada kopējā apgrozījuma. Jauniem finanšu pakalpojumiem minimālā garantija ir 1 500 000 *euro*, savukārt maksimālā garantija komersantam un tā saistītai personu grupai ir 15 000 000 *euro*. Atliktai pamatsummai minimālais finanšu pakalpojuma atlikums ir 10 000 000 *euro* , savukārt maksimālā garantija komersantam un tā saistītai personu grupai ir 15 000 000 *euro*. Maksimālais garantijas termiņš ir līdz 8 (astoņiem) gadiem. Garantiju prēmijas ir noteiktas MK Noteikumu projekta pielikumā, ievērojot šādus nosacījumus:1. garantijas apmērs tiek noteikts sākotnēji 70% vai 90% apmērā un tas garantijas termiņa laikā nav maināms; Garantijas apmēru var ierosināt komersants, banka, kā arī sabiedrība Altum izvērtējot pieteikumu saskaņā ar tās kredītpolitiku, ņemot vērā projekta riskus, finansiālo situāciju utt.2. ja sākotnēji tiek noteikts, ka garantijas termiņš ir līdz sešiem gadiem, ieskaitot pagarinājumus un tiek piemērota garantijas prēmija saskaņā ar pielikuma pirmo tabulu, garantiju nevar pagarināt uz garāku termiņu par sešiem gadiem.Tāpat arī, ja, piemēram, sākotnēji garantija tiek izsniegta uz astoņiem gadiem, bet pēc termiņš tiek saīsināts uz trim vai sešiem gadiem, garantijas prēmija netiek mainīta un netiek atmaksāta. Šie un citi nosacījumi tiks atrunāti sadarbības līgumā.Atbalsts komersantam tiek piešķirts ar lēmuma par garantijas piešķiršanu pieņemšanas brīdi. Sākotnējā lēmumā tiek iekļauts arī nosacījums, ka garantija tiks pagarināta pēc komersanta ierosinājuma, ievērojot MK Noteikumu projekta 14., 15. un 27.punktu.Garantijas nevar tikt piešķirtas komersantam, ja tas jau bija nonācis finanšu grūtībās uz 2019.gada 31.decembri saskaņā ar Eiropas Komisijas (turpmāk - Komisijas) 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - Komisijas Regula Nr. 651/2014), 2.panta 18.punktā vai Komisijas Regulas Nr.702/2014 2.panta 14.punktā vai Komisijas Regulas Nr.1388/2014 3.panta 8.punktā noteikto, pārbaudot tos uzņēmumam un tā saistītajiem uzņēmumiem (grupai). Grūtību kritērijs tiek vērtēts uz garantijas lēmuma pieņemšanas brīdi.Noteikumi attieksies gan uz lielajiem uzņēmumiem, gan arī lauksaimniecības, kā arī uz zvejniecības un akvakultūras nozaru uzņēmumiem.Šo noteikumu ietvaros sniegto atbalstu par vienām un tām pašām attiecināmajām izmaksām nedrīkst apvienot ar atbalstu, kuru sniedz saskaņā ar Eiropas Komisijas lēmumiem, kas pieņemti atbilstoši Eiropas Komisijas Pagaidu regulējumam valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā. Attiecībā par atbalsta apvienošanu saistībā ar citu atbalstu - šo MK Noteikumu projekta ietvaros sniegto atbalstu drīkst apvienot ar atbalstu par vienām un tām pašām attiecināmajām izmaksām, kas sniegts citā atbalsta programmā vai individuālajā atbalsta projektā, nepārsniedzot šo noteikumu 13.punktā noteikto maksimāli pieļaujamo atbalsta apjomu un citā atbalsta programmā vai individuālajā atbalsta projektā maksimāli pieļaujamo atbalsta intensitāti, kas noteikta attiecīgajā Komisijas regulā vai nepārsniedzot noteikto maksimāli pieļaujamo atbalsta apmēru Eiropas Komisijas apstiprinātajā atbalsta programmā vai individuālajā atbalsta projektā. Šobrīd nav iespējams paredzēt visas iespējamās atbalsta apvienošanas situācijas, tāpēc katrs gadījums tiks skatīts individuāli, ņemot par pamatu MK noteikumu nosacījumus un EK lēmumā noteikto, saskaņā ar kuriem tiks sniegts otrs atbalsts. Dokumentācija no komersanta tiks pieprasīta individuāli, atbilstoši katram gadījumam, lai pārliecinātos par atbalsta kumulācijas esamību un attiecināmajām izmaksām.Neraugoties uz Covid-19 ietekmi, garantijas tiks sniegtas dzīvotspējīgu projektu realizēšanai – biznesa plānu komersantam būs pierāda jauna finansējuma piesaistes vajadzību konkurētspējas atjaunošanai, saglabāšanai un veicināšanai, t.sk., izvērtējot Covid-19 vīrusa izplatības ietekmi un tā sekas; savukārt esošiem finanšu pakalpojumiem ar biznesa plānu komersants pierāda, ka Covid-19 vīrusa izplatības sekas ir atstājušas ietekmi uz komersantu.Esošiem finanšu pakalpojumiem kredītiestādei ir jāatliek pamatsummas maksājums vismaz par 12 mēnešiem un/vai jāpagarina šo finanšu pakalpojumu līgumu darbības termiņu vismaz par 12 mēnešiem.Plānots, ka ar šo instrumentu tiks atbalstīti aptuveni 25 komersanti, piesaistot banku finanšu pakalpojumus indikatīvi 450 miljonu euro apmērā. Tādējādi tiks uzlabota Latvijas eksportējošo uzņēmumu pozīcija ārējā tirgū, veicinot Latvijas eksporta apjomu atjaunošanos un pēc-krīzes pieaugumu. Garantijām ir pozitīva ietekme uz tautsaimniecības attīstību kopumā, jo, palielinoties eksportam, pieaug gan nodokļu ieņēmumi, gan palielinās nodarbināto skaits.MK noteikumu projektā noteiktais finansējums tiks novirzīts garantiju izsniegšanai, sabiedrības “Altum” pārvaldības izmaksām, sagaidāmajiem zaudējumiem. Ar garantiju izsniegšanu saistīto kompensāciju izmaksu un zaudējumu samazināšanas pasākumus nosaka saskaņā ar civiltiesiskajiem līgumiem, kas noslēgti starp sabiedrību “Altum” un kredītiestādi vai tās meitas sabiedrību, kura reģistrēta Latvijā un ir tiesīga sniegt finanšu pakalpojumus Latvijā. Zaudējumi, ievērojot garantijas apmēru, tiek segti proporcionāli starp kredītiestādi un sabiedrību “Altum”.Programmas īstenošanai paredzēts valsts budžeta finansējums ir līdz 40 000 000 euro. Valsts budžeta finansējumam būs piemērojams Covid-19 infekcijas izplatības seku pārvarēšanas likuma 25. un 31. pants: Finanšu ministrs pēc tam, kad ir pieņemts Ministru kabineta lēmums par rezerves kapitāla palielināšanu akciju sabiedrībai "Attīstības finanšu institūcija Altum" krīzes garantiju programmas finansēšanai, palielina apropriāciju Ekonomikas ministrijai resursiem no dotācijas no vispārējiem ieņēmumiem ieskaitīšanai akciju sabiedrības "Attīstības finanšu institūcija Altum" rezerves kapitālā Ministru kabineta noteiktajā kārtībā un apjomā krīzes garantiju programmas finansēšanai, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām. Minētais tiks noteikts protokola lēmumā. Programmas ietvaros veiktais valsts budžeta ieguldījums sabiedrībā Altum nepārsniegs Eiropas Komisijas 2015.gada 9.jūnija lēmumā “Par valsts atbalstu SA.36904 (2014/N) noteikto ieguldījuma apjomu, kas norādīts lēmuma 121.punktā.MK noteikumu projekts ir izstrādāts saskaņā ar apstiprināto Pagaidu shēmu valsts atbalsta pasākumiem ekonomikas atbalstam Covid-19 uzliesmojuma laikā (C (2020) 1863, ar grozījumiem 2020.gada 3.aprīlī (C(2020) 2215, 2020.gada 8.maijā C(2020) 3156 un 2020.gada 29.jūnijā C (2020) 4509 (*Communication from the Commission temporary framework for state aid measures to support the economy in the current Covid-10 outbreak*), par ko ir veikta paziņošana Eiropas Komisijai par atsevišķiem izņēmumiem no Pagaidu regulējuma.MK Noteikumu projekts un tajā paredzētais valsts atbalsts stāsies spēkā pēc tā saskaņošanas ar Eiropas Komisiju (nepieciešams saņemt Eiropas Komisijas lēmumu par grozījumiem valsts atbalsta lietā SA.57655). Saskaņā ar MK Noteikumu projekts sabiedrība "Altum" pieņem garantiju pieteikumus līdz 2020.gada 20.decembrim un pieņem lēmumu par garantiju, t.sk., iespējamo garantijas pagarinājumu, līdz 2020. gada 31. decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum”. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti lielie komersanti, sabiedrība “Altum”. Indikatīvi, tie būs 25 lielie komersanti, kas saņems atbalstu. |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projekts šo jomu neskar. |
| 3. | Administratīvo izmaksu monetārs novērtējums | MK Noteikumu projekts šo jomu neskar |
| 4. | Atbilstības izmaksu monetārs novērtējums | MK Noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 40 000 000  | 0 | 0 | 0 | 0 | 0 |
| 2.1. valsts pamatbudžets | 0 | 40 000 000  | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -40 000 000  | 0 | 0 | 0 | 0 | 0 |
| 3.1. valsts pamatbudžets | 0 | -40 000 000  | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | +40 000 000 | 0 | 0 | 0 | 0 | 0 |
| 5. Precizēta finansiālā ietekme | 0 | 0  | 0 | 0 | 0 | 0 | 0 |
| 5.1. valsts pamatbudžets | 0  | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējums 40 000 000 *euro* apmērā tiks nodrošināts, Finanšu ministrijai palielinot Ekonomikas ministrijai resursus no dotācijas no vispārējiem ieņēmumiem, kas tiks ieskaitīti akciju sabiedrības “Altum” rezerves kapitālā krīzes garantiju programmas finansēšanai.Programmas finansējums tiks novirzīts sabiedrības “Altum” pārvaldības izmaksām un sagaidāmajiem kredītriska zaudējumiem, sabiedrības “Altum” izdevumu kompensācijai garantiju vērtības samazinājuma gadījumiem.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK Noteikumu projekts šo jomu neskar. |
| 8. Cita informācija | Ņemot vērā, ka MK Noteikumu projekts paredz palielināt sabiedrības “Altum” rezerves kapitālu krīzes garantiju programmas finansēšanai par 40 milj. *euro*, minētā summa ir uzskaitāma par papildu vispārējās valdības budžeta izdevumiem 2020.gadā.Nepieciešamais finansējums tiks nodrošināts no informatīvā ziņojuma “Par pasākumiem Covid-19 krīzes pārvarēšanai un ekonomikas atlabšanai” (MK 2020.gada 2.jūnija sēdes protokola Nr.38, 49.§) pielikumā pasākumam “Finanšu instruments lielo komersantu atbalstam (ALTUM)” paredzētā finansējuma. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Regula Nr. 651/2014.Komisijas 2014. gada 25. jūnija Regulas Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – Komisijas Regula Nr.702/2014);Komisijas 2014.gada 16.decembra Regula (ES) Nr. [1388/2014](http://eur-lex.europa.eu/eli/reg/2014/1388/oj/?locale=LV" \t "_blank), ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 24. decembris, Nr. L 369) (turpmāk – Komisijas regula Nr. [1388/2014](http://eur-lex.europa.eu/eli/reg/2014/1388/oj/?locale=LV" \t "_blank);-Komisijas 2004. gada 21. aprīļa Regula Nr. 794/2004, ar ko īsteno Padomes Regulu [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108. panta](https://m.likumi.lv/ta/id/313371#p108) piemērošanai (turpmāk – Komisijas regula Nr. 794/2004);2020.gada 19.marta Eiropas Komisijas apstiprinātā Pagaidu shēmu valsts atbalsta pasākumiem ekonomikas atbalstam Covid-19 uzliesmojuma laikā (C (2020) 1863, ar grozījumiem 2020.gada 3.aprīlī (C(2020) 2215, 2020.gada 8.maijā C(2020) 3156 un 2020.gada 29.jūnijā C (2020) 4509 (*Communication from the Commission temporary framework for state aid measures to support the economy in the current Covid-10 outbreak*) (turpmāk – Komisijas paziņojums). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:1. Komisijas paziņojums.
2. Komisijas Regula Nr. 651/2014;
3. Komisijas Regula Nr. 702/2014;
4. Komisijas Regula Nr. 794/2004;
5. Komisijas Regula Nr. 1388/2014.
 |
| A | B | C | D |
| *Komisijas Regulas Nr. 651/2014 2.panta 24.punkts;*  | *Noteikumu projekta 4.3.1. 1.punkts* | *Ieviests pilnībā* | *Neparedz stingrākas prasības.* |
| *Komisijas Regulas Nr.702/2014 2.panta 26.punkts* | *Noteikumu projekta 4.3.1. 2.punkts* | *Ieviests pilnībā* | *Neparedz stingrākas prasības.* |
| *Komisijas Regulas Nr.1388/2014 1.pielikuma 2.panta 1.punkts* | *Noteikumu projekta 4.3.1. 3.punkts* | *Ieviests pilnībā* | *Neparedz stingrākas prasības.* |
| *Komisijas Regulas Nr.651/2014 1.pielikuma 2,panta 1.punkts un 2.punkts;* | *Noteikumu projekta 4.3.2.1 punkts* | *Ieviests pilnībā* | *Neparedz stingrākas prasības.* |
| *Komisijas Regulas Nr.702/2014 1.pielikuma 2,panta 1.un 2.punkts;* | *Noteikumu projekta 4.3.2.2 punkts* | *Ieviests pilnībā* | *Neparedz stingrākas prasības.* |
| *Komisijas Regulas Nr.*[*1388/2014*](http://eur-lex.europa.eu/eli/reg/2014/1388/oj/?locale=LV) *1.pielikuma 2.panta 1.un 2.punkts* | *Noteikumu projekta 4.3.2.3 punkts* | *Ieviests pilnībā* | *Neparedz stingrākas prasības.* |
| *Komisijas Regulas* [*651/2014*](http://eur-lex.europa.eu/eli/reg/2014/651/oj/?locale=LV)*1. pielikuma 3. panta 3. punkts; Komisijas Regulas Nr. [702/2014](http://eur-lex.europa.eu/eli/reg/2014/702/oj/?locale=LV" \t "_blank) 1. pielikuma 3. panta 3. punkts;**Komisijas Regulas Nr.*[*1388/2014*](http://eur-lex.europa.eu/eli/reg/2014/1388/oj/?locale=LV) *1. pielikuma 3. panta 3. punkts*  | *Noteikumu projekta 5. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta g) punkts* | *Noteikumu projekta 8. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta f) i)punkts* | *Noteikumu projekta 12. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta d ii))punkts* | *Noteikumu projekta 13. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta f) punkts* | *Noteikumu projekta 14. punkts* | *Ieviests daļēji* | *Paredz labvēlīgākus nosacījumus* |
| *Komisijas paziņojuma 25.punkta a) punkts* | *Noteikumu projekta 15. punkts* | *Ieviests daļēji* | *.Paredz labvēlīgākus nosacījumus* |
| *Komisijas Regulas Nr. 651/2014 2.panta 18.punkts**Komisijas paziņojuma 25 h.apakšpunkts; Komisijas Regulas Nr.702/2014 2.panta 14.punkts un Komisijas Regulas Nr.1388/2014 3.panta 8.punkts* | *Noteikumu projekta 18.2. punkts* | *Ieviests pilnībā* | *Neparedz stingrākas prasības.* |
| *Komisijas Regulas Nr.*[*651/2014*](http://eur-lex.europa.eu/eli/reg/2014/651/oj/?locale=LV)*9. panta 1. punkta "c" apakšpunkts un 4. punkts;**Komisijas paziņojuma 86.punkts;* *Komisijas Regulas Nr.702/2014 9. panta 2. punkta "c" apakšpunkts un 4. punkts vai Komisijas Regulas Nr.1388/2014 9. panta 1. punkta "c" apakšpunkts un 3. punkts* | *Noteikumu projekta 19.1 apakšpunkts* | *Ieviests pilnībā* | *Neparedz stingrākas prasības.* |
| *Komisijas paziņojuma 89.punkts* | *Noteikumu projekta 19.2. apakšpunkts* | *Ieviests pilnībā* | *Neparedz stingrākas prasības.* |
| *Komisijas paziņojuma 24.punkta a)punkts*  | *Noteikumu projekta 20. un 21. punkts* | *Ieviests pilnībā* | *Neparedz stingrākas prasības.* |
| *Komisijas Regulas Nr. 794/2004 10., 11. pants* | *Noteikumu projekta 23. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 87. un 88.punkts* | *Noteikumu projekta 24. punkts* | *Ieviests pilnībā* | *Neparedz stingrākas prasības.* |
| *Komisijas paziņojuma 25.punkta c) un h)punkts* | *Noteikumu projekta 27. punkts* | *Ieviests daļēji* | *Paredz labvēlīgākus nosacījumus* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta 2020.gada 11.maija. krīzes vadības grupas ietvaros apspriežot MK Noteikumu projekts projektu ar komersantiem.MK Noteikumu projektā ietvertie nosacījumi ir pārrunāti ar Finanšu nozares asociāciju. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, sabiedrība “Altum” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK Noteikumu projekts izpilde tiks nodrošināta Ekonomikas ministrijas un akciju sabiedrības “Altum” esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Ekonomikas ministrs Jānis Vitenbergs**

**Vīza:**

**Valsts sekretāra vietā –**

**Valsts sekretāra vietniece Zaiga Liepiņa**